cyanic-selkie/wikianc huggingface dataset:
Behati Prinsloo
Biografie
Haar foto's word op die voorblad van Italië se Muse tydskrif en die Britse Telegraph Magazine gepubliseer. Sy was meer onlangs op die voorblad van die Russiese Vogue in Februarie 2007, en die American Velvet tydskrif in Junie 2007. Sy word as fotomodel gebruik in advertensieveldtogte deur Adore, Aquascutum, Chanel, H&M, Hugo Boss, Kurt Geiger, Marc by Marc Jacobs, Max Studio, en Nina Ricci. Sy het aan modevertonings vir Prada, Paul Smith, Vera Wang, Marc Jacobs, Proenza Schouler, Versace, Chanel, Missoni en DKNY deelgeneem.
Behati Prinsloo is aangewys as 31ste op die Top 50 Models Women-ranglys en 14de op The Top Sexiest Models-ranglys deur models.com.
Sumbe
Sumbe (voorheen Novo Redondo) is die hoofstad van die Cuanza Sul-provinsie in Angola. Die stad het 'n bevolking van 51 749 in 2010 gehad.
Karakaras
Karakaras is 'n groep valkagtiges (Falconidae) wat op die Amerikaanse kontinent oorkom. Hulle is groot voëls, 40–60 cm lank met 'n spanwydte van ongeveer 130 cm, en het kaal gesigte met sterk snawels. Hulle is omnivore met lange pote wat in oop of half-oop gebiede lewe.
Die bekendste spesie is die kuifkarakara wat van die Verenigde State tot in Suid-Amerika voorkom. Op die Falkland-eilande leef die suidelikste soort: die donkerswart Falkland-karakara.
Antwerpen
Antwerpen (Nederlands: [ˈɑntʋɛrpə(n)], ; Frans: Anvers, [ɑ̃vɛʁs], ; Engels: Antwerp, [ˈæntwɜːrp], ) is 'n stad en munisipaliteit in die noorde van België aan die Schelde-rivier. Antwerpen is 'n hawestad en die hoofstad van die gelyknamige Vlaamse provinsie. Die munisipale gebied bevat sowat 523 248 inwoners (2018), die grootste munisipaliteit in België. Sy oppervlakte beslaan 204,51 km², die land se naasgrootste munisipaliteit.
Die stad beskik oor 'n groot spoorwegstasie (Antwerpen Sentraal) wat verbindings na Turnhout, Mechelen, Brussel, Lokeren en Gent bied. Die Thalys-hoëspoedtrein verbind die stasie met die stasies Amsterdam-Sentraal (Nederland), Brussel-Suid en Parys-Noord (Frankryk).
Die stad is grotendeels op die regteroewer van die Schelde geleë, Die stad is bekend om sy Rubensmuseum en die Onze-Lieve-Vrouw-katedraal en het 'n gewilde toeristebestemming geword.
Benaming
Die naam Antwerpen kan teruggevoer word tot die Germaanse 'anda werpum', wat na die uitgespoelde grond langs 'n draai in 'n rivier verwys. Dit sou dan die naam van die oorspronklike nedersetting op die oewers van die Schelde gewees het.
'n Gewilde plaaslike verhaal, wat van die 15de eeu dateer, verklaar die stad se benaming anders. Hiervolgens was daar eens 'n reus, Druon Antigon, wat in die Schelde gewoon het en tolgeld van verbygaande skepe geëis het. As straf vir diegene wat geweier het om te betaal, het die reus hulle hande afgekap. 'n Romeinse soldaat, Silvius Brabo, het met die reus geveg en daarin geslaag om hom te dood. Daarna het hy die reus se hand afgekap en in die Schelde gegooi. Die bevryde stad het dus Handwerpen geheet, wat later tot Antwerpen gelei het.
Mia Wasikowska
Mia Wasikowska (gebore 14 Oktober 1989) is 'n Australiese aktrise, regisseuse, en skryfster. Sy is bekend vir haar rolle in die rolprente The Kids Are All Right (2010), Alice in Wonderland (2010), Stoker (2013), en Crimson Peak (2015).
Antwerpen
Geskiedenis
In die opstand teen Spanje is Antwerpen grotendeels verwoes. Eers is die stad in 1576 in die Spaanse Furie deur muitende Spaanse huursoldate geplunder, toe omtrent 7 000 burgers omkom. Hierna het die stad hom by die Bevrediging van Gent aangesluit en het hy 'n hoofrol in die anti-Spaanse opstand gespeel. In 1585 word Antwerpen ná 'n jaar lange beleg deur Spaanse troepe verower. Die Noordelike Nederlande reageer hierop deur die Scheldemonding met skepe te versper en sodoende die oorsese handel in die Antwerpse hawe tot stilstand te bring. Omtrent die helfte van die bevolking verhuis na die Noordelike Nederlandse provinsies. Na raming het die aantal inwoners van 80 000 tot 42 000 afgeneem. Hierdie emigrante uit die Spaans beheerde stad het 'n belangrike bydra gelewer tot die bloeiende handel, kunste en wetenskap gedurende die Noorde se Goue Eeu.
In die volgende twee eeue het Antwerpen nie meer dieselfde bloeivlak as voorheen geken nie. Hy bly egter die ekonomiese en kulturele middelpunt van die Spaanse Nederlande, en later ook die Oostenrykse Nederlande. Tydens hierdie tydperk het die stad talle beroemde skilders opgelewer, onder wie Rubens, Jordaens en Teniers.
Antwerpen het as gasheerstad van die Olimpiese Somerspele 1920 opgetree.
Onderwys en ekonomie
Antwerpen is 'n sentrum van die diamanthandelaars. Antwerpen se jaarlikse toerismebeurs ("Vakantiesalon") word in Januarie gehou, terwyl die Antwerpense boekeskou in die eerste week van November plaasvind. Die stad staan bekend vir sy talle mode-ontwerpers en -boetieke. Die belangrikste winkelstrate is die Meir (klerewinkels) en die Huidevetterstraat.
Distrikte
Die stad Antwerpen het nege distrikte. Hulle is: Antwerpen (distrik), Berchem, Berendrecht, Zandvliet-Lillo, Borgerhout, Deurne, Ekeren, Hoboken, Merksem en Wilrijk.
Norwich, Ohio
Norwich is 'n dorp in Ohio met ongeveer 102 inwoners (2012 ). Volgens die 2010-sensus het die dorp 'n bevolking van 102 gehad: 100,00% wit.
Soechoi Su-2
Die Soechoi Su-2 was 'n eenmotorige verkenningsvliegtuig en ligte bomwerper wat deur die Russiese Lugmag gebruik is tydens die Tweede Wêreldoorlog. Die vliegtuig het sy nooiensvlug voltooi in Augustus 1937.
Karakaras en valke
Karakaras en valke (Falconidae) is tradisioneel as een van die families van die orde Accipitriformes beskou. Tans vorm hulle die enigste familie in 'n eie orde, die Falconiformes. Die familie omvat ongeveer 60 spesies van daglewende roofvoëls.
Japie Coetzee
Japie Coetzee is ’n skrywer van Afrikaanse jeugverhale.
Lewe en werk
Jacob Carel Coetzee is op 12 Junie 1931 in Krugersdorp gebore. In 1948 matrikuleer hy aan Dealesville Hoërskool en studeer dan verder aan die Universiteit van Stellenbosch. Hier bekwaam hy hom as onderwyser en behaal die B.A.-graad in 1951, die Sekondêre Onderwysdiploma in 1952 en die M.Ed.-graad in 1953 met ’n verhandeling oor “John Dewey se beskouing oor vryheid en dissipline in die opvoeding”. Met deeltydse studie verwerf hy die D.Ed.-graad in 1980 met ’n proefskrif oor “Die didaktiese moontlikhede van die skool se jeugweerbaarheidsprogram, met besondere verwysing na kurrikulumbeplanning en onderwyseropleiding”. Hy is hoof van die Greyton Sekondêre Skool vanaf 1964 tot 1969, Bonnievale Hoërskool vanaf 1970 tot 1972, die Hugenote Hoërskool in Wellington vanaf 1972 tot 1975 en word dan rektor van Paul Roos Gimnasium vanaf 1975 tot 1977. In 1978 sluit hy hom as senior lektor in Didaktiek aan by die Onderwysfakulteit van die Universiteit van Stellenbosch. Hy is getroud met Rina en hulle het vyf kinders, Japie, René, Anet, Ernst en Johan.
Skryfwerk
“Bakens na Brandberg” is ’n boek oor ’n reis deur die Noordweste tot in Namibië. Ander kinder- en jeugverhale uit sy pen is “Noldus”, “Die wit swaan”, “Vlugteling André de la Fontaine” en “Onheil vir die Meermin”. Sy kortverhaal “Matie” word deur Abraham H. de Vries in die versamelbundel “Steekbaard” opgeneem.
Hy skryf veral ’n groot aantal taal, godsdienstige en selfhelp-boeke. Hulp met die taal verskyn in boeke soos “Tweetalige hulp”, “Kom ons praat en skryf korrek” en “Ons algemeenste Engelse taalfoute”. Godsdienstige boeke sluit in “Ankers vir die dienspligtige”, “Twee en vyftig waarhede” (dagstukke) en “Fokus op die lewe” (godsdienstige vraagstukke), terwyl hy in die boek “Ek en die Bybel – Op soek na die waarheid” sy geloofstwyfel op skrif stel.
Jacki Weaver
Jacki Weaver (gebore 25 Mei 1947) is 'n Australiese aktrise. Sy is bekend vir haar rolle in die rolprente Animal Kingdom (2010), Silver Linings Playbook (2012), Stoker (2013), en The Voices (2014).
H
Die letter H, h is die agtste letter van die moderne Latynse alfabet. In Navo se internasionale spellingsalfabet word dit uitgespreek met die woord "Hotel".
Gebruik as simbool
In termodinamika word H gewoonlik gebruik om die entalpie weer te gee. In chemie word dit gebruik om die aminosuur histidien aan te dui.
Frank Richards (akteur)
Frank Richards (15 September 1909 – 15 April 1992) was 'n Amerikaanse akteur. Hy was bekend vir sy rolle in die rolprente The Threat (1949) en Pat and Mike (1952), en in die televisiereekse Adventures of Superman (1952) en The Twilight Zone (1959).
Amphimedon paradisus
Amphimedon paradisus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
2003
Die jaar 2003 was 'n gewone jaar wat volgens die Gregoriaanse kalender op 'n Woensdag begin het. Dit was die 3de jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad.
Amphimedon paradisus
Die spons behoort tot die genus Amphimedon en tot die familie Niphatidae. Die wetenskaplike naam van die spesie is die eerste keer geldig gepubliseer in 1989 deur Desqueyroux-Faúndez.
Atlantis, Wes-Kaap
Atlantis is 'n dorp ongeveer 40 km buite Kaapstad. Die dorp het 67 491 inwoners in 2011 gehad. Atlantis was in die apartheidsjare gestig met die doel om bruin mense uit Kaapstad te verplaas. Daar is 'n groot dieselenjinfabriek in Atlantis gebou. Vandag is 85,01% van die bevolking bruin mense, en volgens die 2011-sensus is Afrikaans die grootste taal (79,5%).
Straling
Straling (of radiasie) is energie wat in die vorm van deeltjies of elektromagnetiese golwe deur die ruimte beweeg. Die woord “straling” verwys na baie vorme van energie, soos lig, warmte, radiogolwe, mikrogolwe, X-strale, radar, ensovoorts. Straling is ook die algemene naam vir die soort energie wat deur radioaktiewe atome soos uraan en torium afgegee word. Daar word na hierdie tipe straling as ioniserende straling verwys, omdat dit genoeg energie het om elektrone te verwyder uit atome in die materiale wat dit binnedring, soos byvoorbeeld die menslike liggaam.
Straling kan elektromagnetiese straling of partikelstraling wees. Laasgenoemde het betrekking op deeltjies met 'n hoë spoed wat nie meer as die grootte van 'n atoomkern is nie. Dit behels dikwels 'n aaneenlopende stroom deeltjies, maar dit kan ook seldsame individuele deeltjies, soos in die geval van kosmiese strale, met baie hoë energie behels.
Volgens kontemporêre kwantummeganiese idees is daar geen fundamentele verskil tussen straling via golwe of as deeltjies nie. Bestraling is energie-oordrag sonder direkte kontak.
Uitleg
Elektromagnetiese straling word soos volg in volgorde van toenemende frekwensie (afnemende golflengte) onderverdeel (sien ook Elektromagnetiese spektrum):
Deeltjiebestraling gaan hoofsaaklik oor, in volgorde van toenemende massa van die deeltjies:
Intensiteit
Benewens die energie per foton of deeltjie, is die getal natuurlik ook belangrik (byvoorbeeld die getal wat in 'n sekere tydsinterval deur 'n sekere oppervlak gaan). Dit kan ook per tydeenheid bereken word.
Die produk van die energie per foton of deeltjie en die getal is die totale energie (vloed). Dit kan ook per eenheid tyd (krag) en/of eenheidsoppervlakte (vloeddigtheid) gemeet word.
Afhangende van die manier waarop die foton ontstaan ​​het of die manier waarop 'n deeltjie sy spoed verkry het, kan die energiewaardes per foton of deeltjie diskreet wees (spektrale lyne) of 'n kontinuum (kontinue spektrum) vorm. Met fotone kan mens dan, byvoorbeeld met termiese straling, die totale energie per eenheid bereken.
Stralingsbronne
Elke voorwerp straal termiese straling uit as gevolg van sy temperatuur, dit is elektromagnetiese straling. Hoe hoër die temperatuur, hoe groter die intensiteit en, volgens Wien se verplasingswet, hoe hoër is die frekwensie van die straling. Dit is dikwels infrarooi straling, maar by 'n hoë temperatuur ook sigbare lig. Voorbeelde van sulke temperatuurstralers is 'n gloeilamp, vuur en die son. By selfs hoër temperatuur is dit ultravioletlig en so meer.
In 'n emissie word 'n foton uitgestraal. Dit gebeur byvoorbeeld met 'n gasontlading wanneer 'n elektriese stroom deur 'n gas vloei. 'n LED is 'n halfgeleierkomponent wat lig uitstraal wanneer 'n elektriese stroom in die voorwaartse rigting daardeur gevoer word. Dit is 'n voorbeeld van vastestofbeligting.
Elektronbuise, soos 'n katodestraalbuis en 'n X-straal buis, produseer verskillende soorte straling.
’n Uitsaai antenna produseer radiogolwe, maar ook straling met meer energie.
Fluoresentasie verander ultravioletstraling in sigbare lig.
Radioaktiwiteit van 'n materiaal beteken dat spontane radioaktiewe verval daarin plaasvind, wat ioniserende straling uitstraal. Dit kan alfa-, beta- en gammastrale wees, ook terselfdertyd. Radioaktiewe materiaal kom natuurlik op Aarde voor, insluitend in die menslike liggaam. Dit kan ook doelbewus met menslike handelinge gebruik word of 'n ongewenste neweproduk daarvan wees.
Beheerde kernsplyting kan in 'n kernreaktor verkry word. Ioniserende straling word ook uitgestraal. Wanneer 'n kernwapen ontplof, stel dit baie straling vry.
Die aarde en alle lewe op aarde word voortdurend aan bestraling uit die ruimte blootgestel, soos 'n egalige motreën. Gelaaide deeltjies van die son en ander sterre werk in wisselwerking met die Aarde se atmosfeer en magnetiese veld om 'n stortreën van straling te produseer, hoofsaaklik beta- en gammastrale. Die sterkte van hierdie kosmiese strale verskil op verskillende plekke op Aarde, as gevolg van die verskil in hoogte bo seespieël en die invloed van die Aarde se magneetveld.
Hoofddorp
Hoofddorp is 'n dorp in die Nederlandse provinsie Noord-Holland en die hoofdorp van die Haarlemmermeer-munisipaliteit. Die stad het 73 383 inwoners (2011).
Fisantagtiges
Die fisantagtiges of jagvoëls (Phasianidae) is 'n familie van kleurryke voëls in die orde van hoendervoëls (Galliformes). Die familie omvat ongeveer 50 genera met 181 spesies. Dit sluit onder ander fisante, kalkoene, kwartels, patryse en poue in. In Suid-Afrika is net patryse en kwartels inheems, hoewel sommige van die groter patryse in Afrikaans die naam fisant dra. Jagvoëls is grondbewoners, maar kan ook goed vlieg. Uiterlik lyk hulle baie soos die gewone huishoender en die hane dra ook een of meer spore aan die pote. Die Suid-Afrikaanse verteenwoordigers is almal grondkleurig. Die patrys is standvoëls en die kwartels trekvoëls.
Spesies in die familie woon op die grond. Hulle kom in verskeie groottes voor, maar is oor die algemeen vetterig met relatief breë, kort vlerke. Baie het 'n spoor agter op hul bene. Mannetjies van die groter spesies is dikwels helderkleurig. Hulle vreet tipies sade, wat hulle met insekte en bessies aanvul.
Fisante
Alle fisante, wat in 16 genera en sowat 50 spesies ingedeel word, is oorspronklik van Asië afkomstig en van daar reeds eeue gelede deur ander lande ingevoer. Die redes is dat fisante van die gewildste prooi vir sportjagters is en dat hulle weens hul kleurvolle vere en lang sterte ook gesogte siervoëls is. Die egte fisante wat in Suid-Afrika aangetref word, is ook oorspronklik ingevoer en word as huisdiere aangehou.
Bou
Fisante is baie groter as patryse en die opvallendste kenmerk is hul besonder lang sterte. Die stert van die manlike Reeve se fisant (Syrmaticus reevesii) van Sentraal-Asië kan byvoorbeeld 1,6 m lank word. 'n Ander kenmerk van fisante is dat die hane se vere helderkleurig en bont is, terwyl die henne heelwat valer is. Die hane 'van sommige soorte het ook 'n wye kraag vere om die nek en 'n lang kuif op die kop. Fisante se vlerke is kort maar breed en die pote kort en sterk met 4 tone. By die hane kom een of twee spore voor. Die snawel van fisante lyk nes die van gewone hoenders maar is groter.
Gedrag
Fisante is grondbewoners, maar ook kragtige vlieërs, hoewel hulle wanneer gevaar dreig, eerder na skuiling op die grond sal soek as wegvlieg. Hulle kan vinnig en ver hardloop. Net soos hoenders soek fisante hul kos, wat uit graankorrels, sade, bessies, wurms en insekte bestaan, deur met hul pote in die grond te skrop. By sommige spesies versamel ’n haan 'n harem van vier of vyf henne om hom en hy sal hulle tydens paartyd tot die dood toe teen ander hane beskerm. By ander spesies kom die 2 geslagte slegs in pare voor. Die meeste fisante maak hut nes op die grond onder 'n bossie tussen gras of droë blare. Die aantal eiers wissel van 8 tot 15. Die hen broei alleen en die kuikens kom na sowat 'n maand uit.
Patryse
Daar word sowat 20 verskillende inheemse patryse in Suider-Afrika aangetref, waarvan die oorgrote meerderheid tot die genus Francolinus behoort. Ses van die spesies word in die Afrikaanse omgangstaal fisante genoem, hoewel hulle geen ware fisante is nie maar slegs groter patryse. Een patrysspesie, die Chukarpatrys (Alectoris chukar), is ingevoer en kom by Tafelberg, in die omgewing van Villiersdorp, in Natal en op Robbeneiland vaar.
Bou
Patryse verskil uiterlik heelwat van ware fisante. Hulle is kleiner, het baie kort sterte en die liggaam is meer gerond en kompak. Die verekleed is baie dig en wanneer ’n patrys sit, kan sy vlerke skaars onderskei word. Patryse is oor die algemeen grondkleurig. Die kleurskakerings wissel van vaalgrys en grysbruin tot kastaiingbruin. Fyn wit strepies en grys of rooibruin kolle wek die indruk van 'n ogiesnet oor die verekleed. Die henne en hane tyk min of meer eenders. Die nekke is kort, die snawels gekram en die hane het spore aan die pote.
Die kleinste van alle Suider-Afrikaanse patryse is die swempie (Francolinus coqui) van sowat 28 cm. Opvallende kenmerke van die voël is 'n roesgeel kop en nek en die wit keel van die wyfies wat met swart omsoom is. Die bergpatrys (Francolinus africanus) is effens groter (33 cm) en kan maklik herken word aan die breë geel streep wat van die oog al langs die nek strek. Die enigste patrys met 'n opvallende kuifie is die bospatrys of bosveldpatrys (Franeolinus sephaena). Dit is egter net die hane wat hierdie kort kuif van grysbruin vere kan oplig.
Ander kenmerke van hierdie patrys is die duidelike wit streep bokant die oog en die witterige bors. Die grootste patrys wat wel 'n patrys genoem word, is die rooivlerkpatrys (Francolinus levaillantii) wat gemiddeld 38 cm lank is. Die vlerke is nie regtig rooi soos die naam aandui nie, maar die slagvere het ligbruin punte. Die nek is langs die kante bruingeel met 'n swarterige kraag aan die onderkant van die nek. Die "fisante" wissel in lengte tussen 38 en 43 cm en almal behalwe die Natalse fisant (Francolinus natalensis) kan herken word aan die kaal vel om die oë.
Die Natalse fisant het net 'n donkerbruin streep wat van die neusgat afwaarts loop. Die kalaharifisant (Francolinus adspersus), wat ook die rooibekfisant genoem word, is vaalbruin met 'n donkerpers snawel. Die rooikeelfisant (Pternistis afer) kan maklik aan die kaal rooi keel herken word. Hy moet egter nie met die bosveldfisant (Pternistis swainsonii) wat ook 'n rooi keel het, verwar word nie. Die bosveldfisant het nie fyn wit strepies op die pens nie en is oor die algemeen effens groter as die rooikeelfisant.
Die grootste "fisant" is die Kaapse fisant (Francolinus capensis), wat soms tot 43 cm lank word. Dit is oor die algemeen donkerbruin met wit strepies op die pens. Uitsonderlik van hierdie voëls is dat bale ou henne soms spore het. 'n Skaars spesie is die Hartlaub-fisant (Francolinus hartlaubi) en word net in die suide van Angola en die noorde van Namibië aangetref. Dit is 'n klein, geelbruin voer.
Verspreiding en gedrag
Patryse kom oor die grootste deel van Suider-Afrika voor. In die sentrale en noordelike dele word die swempiepatrys, die bosveldpatrys, die kalaharifisant en die Vrystaatse patrys (Franeolinus levaillantoides) aangetref. Die bergpatrys, die rooivlerkpatrys, die Kaapse fisant en die rooikeelfisant word meestal in die suidelike of suidoostelike dele aangetref, terwyl die Natalse fisant en die laeveldpatrys (Francolinus shelleyi) feitlik net in die oostelike dele voorkom.
Die meeste spesies verkies die oop bosveld of droë beboste gebiede, maar die bosveldpatrys word net in digte bosse aangetref, die bergpatrys net in bergagtige gebiede en die Natalse fisant en die rooikeelfisant in digte plantegroei. Patryse vreet knolle, sade, insekte en larwes wat hulle uit die grand skrop. Die meeste soorte kom in familiegroepe of groter of kleiner swerms voor. Net die bosveld- en die rooikeelfisant word soms alleen aangetref. Kenmerkend is die manier waarop gevaar benader word.
Kwartels
Kwartels is die kleinste verteenwoordigers van die familie Phasianidae. In Suider-Afrika word 3 spesies aangetref, naamlik die gewone of Afrikaanse kwartel (Coturnix coturnix), die bontkwartel (Coturnix delegorguei) en die baie skaars bloukwartel (Coturnix adansonii). Die gewone kwartel word ook elders in Afrika, Europa en Asië aangetref.
Bou
Kwartels lyk soos klein patryse. Die gewone kwartel en die bontkwartel word gemiddeld 18 cm lank en die bloukwartel sowat 15 cm. Die bontkwartel is oorwegend donkerbruin met 'n duidelike wit streep bokant die oog en wit langs die keel. Die borsvere is bruinswart. Die wyfie het 'n wit ken en keel. Die gewone kwartel verskil nie veel van die bontkwartel nie, behalwe dat hy 'n geel streep op die kroon het en geen wit by die keel vertoon nie. Sy hoofkleur is ook effens ligter as die van die bontkwartel. Die bloukwartel het sy naam te danke aan die grysblouerige borsvere. Daarby kan hy ook maklik aan die duidelike swart en wit keel en die wit beffie, wat met swart omsoom is, herken word.
Gedrag
Kwartels is baie rustelose diere wat op 'n dag iewers hul opwagting maak en 'n paar weke later weer verdwyn. Oor die algemeen verkies hulle die droër grasveldstreke. Hul voedsel bestaan hoofsaaklik uit sade, insekte en jong lote. Die bekendste eienskap van hierdie voëls, wat nog baie in Suid-Afrika gejag word, is hul manier om doodstil in die gras te sit tot indringers feitlik op hulle is en dan wegvlieg. Om hierdie rede word kwartels gewoonlik net gesien wanneer hulle vlak voor die mens se voete uit die gras opvlieg. Die neste en broeigedrag stem grootliks ooreen met die van patryse.
Frank Welker
Frank Welker (gebore 12 Maart 1946) is 'n Amerikaanse akteur. Hy is bekend vir sy rolle in die rolprente The Transformers: The Movie (1986), Transformers: Dark of the Moon (2011), Transformers: Age of Extinction (2014), en Transformers: The Last Knight (2017).
Serengeti-kat
Die Serengeti-kat is ’n kortharige katras wat aanvanklik geskep is deur die kruising van ’n Bengaalse en ’n Oosterse korthaarkat.
Geskiedenis
Die kat is in 1994 deur Karen Sausman van Kalifornië geskep en is nog in die ontwikkelingstadium, maar die eindelike doel is ’n kat wat soos die tierboskat lyk, maar nie enige onlangse wildekat-bloed het nie. (Bengaalse katte stam af van die Asiatiese luiperdkat.) Die meeste Bengaalse katte wat in die Serengeti-teelprogram gebruik word, is ’n paar geslagte verwyder van hul wilde voorsate en het min eieskappe van hulle oor buiten die pels se kleurpatroon.
Omdat die Bengaalse kat as ’n hibride (’n kruising tussen twee afsonderlike spesies) geklassifiseer word, word die Serengeti ook as ’n hibride beskou.
Samara Weaving
Samara Weaving (gebore 23 Februarie 1992) is 'n Australiese aktrise, regisseuse, en skryfster. Sy is bekend vir haar rolle in die rolprente Bad Girl (2016), The Babysitter (2017), Three Billboards Outside Ebbing, Missouri (2017), en Mayhem (2017).
J. Albert Coetzee
duimnael|regs|200px|J. Albert Coetzee, omstreeks 1949.
Dr. J. Albert Coetzee (*22 September 1902, Steynsburg –† onbekend) was joernalis en redakteur van verskeie koerante, asook professor in politieke wetenskap aan die Universiteit van Suid-Afrika. Hy skryf ’n aantal hoofsaaklik geskiedkundige romans asook  verskeie polities-filosofiese geskrifte.
Herkoms en opleiding
Jan Albert Coetzee is op 22 September 1902 op Steynsburg gebore. Hy ontvang sy vroegste skoolopleiding aan die CNO-skool op sy geboortedorp. In 1910 trek die gesin na Potchefstroom waar hy sy verdere skoolopleiding aan die Potchefstroom Gimnasium ontvang. Deur private lesse behaal hy sy matriek op 21-jarige leeftyd, waarna hy deeltyds werk en verder studeer aan die Potchefstroomse Universiteitskollege. Hy behaal die M.A.-graad in 1932 met ’n verhandeling oor Afdelingsrade as instellings vir landelike selfbestuur in Suid-Afrika. In 1939 behaal hy sy D.Phil.-graad aan die Universiteit van Suid-Afrika met ’n proefskrif oor Politieke groepering in die wording van die Afrikanernasie: met besondere verwysing na die tydperk van die  Eerste tot die Tweede Vryheidsoorlog.
Loopbaan as joernalis en onderwyser
Hy is afwisselend werksaam as onderwyser en joernalis. As onderwyser hou hy eers omstreeks 1924 in Angola vir kinders van die Dorslandtrekkers skool, tot die ongesonde klimaat hom dwing om terug te keer na Suid-Afrika. (Jare later, in 1957, sou hy die Volkskomitee vir die Angola-Boere stig om agtergeblewe Afrikaners wat nie in 1928–'29 gerepatrieer is nie, uit Angola terug te bring na die Unie of Suidwes-Afrika.) Hy hou ook skool in die distrikte Hoopstad en Wolmaransstad en vanaf 1935 tot 1941 aan die Hoërskool Grens in Oos-Londen. In 1946 het hy die Slagtersnek-balk ontdek.
As joernalis is hy leerlingverslaggewer by The Star, redakteur van Die Weste in Potchefstroom, redakteur van Die Voorligter in Somerset-Oos, landbouredakteur van Die Volksblad in Bloemfontein en redakteur van Inspan in Johannesburg. Terwyl hy redakteur is van laasgenoemde blad stel hy homself beskikbaar as Nasionale Party-kandidaat vir die Volksraad in Brakpan, maar word nie verkies nie. Hy moet egter noodgedwonge sy betrekking as gevolg van hierdie besluit neerlê. Dan koop hy in Pietersburg ’n pers en vorm ’n maatskappy genaamd Die Noordelike Pers Bpk. Hiervandaan rig hy in 1946 in Pretoria die Transvaalse Uitgewersmaatskappy op, wat in April 1946 die eerste uitgawe van die maandblad Voorslag publiseer. In 1946 word hy aangestel as hoof van die Eksterne Departement van Staatsleer, Staatsadministrasie en Naturelle-administrasie van die Universiteit van Suid-Afrika in Pretoria, met status van senior lektor. Hy is dan ook die eerste lektor in Politieke Wetenskap aan hierdie universiteit en word later professor en hoof van die departement.
Later begewe hy hom voltyds in die politiek en word in 1958 lid van die Transvaalse provinsiale raad vir Kempton Park.
Persoonlike lewe
Coetsee is op 25 Mei 1926 met Anna, dogter van L.C. Steyn, getroud. 'n Seun en 'n dogter is uit dié huwelik gebore.
Skryfwerk oor die Dorslandtrekkers
regs|180px|duimnael|Coetzee, omstreeks 1963. Gedurende sy verblyf in Angola teken hy die wedervaringe van die Dorslandtrekkers op soos hulle dit self aan hom vertel en daarna doen hy ook navorsing in bestaande bronne om die geskiedenis van die verskillende trekke vas te stel. Die resultaat is verskeie boeke oor hierdie geskiedkundige gebeurtenis.
Dorsland-Trekkers is ’n kroniekagtige opsomming van die trekkers se ontberings op die uitgebreide togte. Party het omgedraai en baie het langs die pad aan die koors beswyk, maar die meeste het tog deurgedruk. Hulle eindbestemming was egter nie ’n nuwe paradys nie, maar ’n skaars leefbare bestaan onder onsimpatieke Portugese. Hierdie boek het veral kultuurhistoriese waarde.
Die Swerwers is ’n bundel sketse waarin hy veral vir die jeug ’n beeld gee van die avontuurlike lewe van die trekkers. Hoewel dit as fiksie aangebied word, is die verhale op die werklike wedervaringe van die trekkers gegrond. Hierdie sketse word aanvanklik in Die Huisgenoot gepubliseer.
Die Trekgees is sy derde boek oor dieselfde onderwerp, maar hy doen hier ’n poging om meer lig te laat val op die gedagtewêreld van die trekkers en daarvoor gebruik hy ’n liefdesverhaal. Maria Potgieter moet kies tussen haar minnaar, Manie, wat wil trek, en haar vader, wat op sy plaas wil agterbly. Willem Koekemoer veroorsaak deur sy listige diplomasie moeilikheid tussen die twee geliefdes, maar op die ou end kry die twee mekaar tog weer in die dorswêreld. Die veel later gepubliseerde Groot avontuur bevat ook sketse oor hierdie historiese gebeurtenis.
Ander historiese verhale
In die skadu van die guillotine en Onder die valbyl is avontuurverhale uit die tyd van die Franse Revolusie en Die bloedhond van Nantes is eweneens ’n historiese avontuurverhaal. Stompie Kinkelman is ’n roman wat die ontwikkeling van ’n seun uit die agterbuurte van ’n groot stad skets. Deur bemiddeling van ’n bloedverwant kry hy ’n geleentheid om in die regte te studeer. Hy keer dan na sy geboorteplek terug en word gekies as parlementslid. Die eerste gedeelte van die verhaal is ’n beskrywing van tonele waarin die agterbuurtbewoners se daaglikse lewens geskets word. Die vader is ’n dronklap en een van Stompie se broers is ’n misdadiger. Stompie word uit hierdie omgewing gered deur sy swaer. Die tweede gedeelte van die verhaal is minder geslaag en word oorheers deur karikatuuragtige weergawes van die politieke intriges en bedrywighede van onontwikkelde stedelinge. Die jeugverhaal ’n Verkenner van Generaal De Wet handel oor die Anglo-Boereoorlog en Die Ruiters van Slagtersnek (later grondig hersien en heruitgegee as Skavot) beskryf die opstand van 1815 teen die Kaapse regering. Die nooientjie van Kneukelberg behandel ’n avontuur in Angola en die Kongo en Die boeiekoning is ’n toneelstuk vir kinders.
Politiek-filosofiese werke
Verskeie politiek-filosofiese werke verskyn uit sy pen, waarin hy sy konserwatiewe politiese beskouings uiteensit. Hierdie werke sluit in Nasie-wording in Suid-Afrika, Politieke groepering in die wording van die Afrikanernasie, Ons Republiek, Oom Paul en die demokrasie, Oppergesag van die Unie-Parlement en die Verskanste Artikels, Nasieskap en politieke groepering in Suid-Afrika 1652–1968, Volksidee en nasiebou in politieke rekonstruksie 1899–1978 en in Engels The sovereignty of Rhodesia and the Law of Nations.
Biografiese skryfwerk en vertalings
Johannes van der Walt is ’n biografie van die beroemde stoeikampioen wat later by die Ossewabrandwag aangesluit het. Hy vertaal James Ramsay MacDonald se boek Wat ek in Suid-Afrika gesien het uit die Engels in Afrikaans en stel ’n gedenkbundel saam vir die regsgeleerde professor H.L. Swanepoel.
Publikasies
Werke wat uit sy pen verskyn sluit in:
Grant Richards
Grant Richards (21 Desember 1911 – 4 Julie 1963) was 'n Amerikaanse akteur. Hy was bekend vir sy rolle in die rolprente Night of Mystery (1937), My Old Kentucky Home (1938), en Inside Information (1939), en in die televisiereeks The Untouchables (1959).
Friuli-Venezia Giulia
Friuli-Venezia Giulia, amptelik Regione autonoma Friuli Venezia Giulia, [friˈuːli veˈnɛttsja ˈdʒuːlja], maar dikwels kort Friuli genoem, is 'n outonome administratiewe streek in die noordooste van Italië wat in die weste aan Veneto en in die suide aan die Adriatiese See grens. Die streek se noordelike en oostelike grense vorm tegelykertyd deel van Italië se internasionale grens met respektiewelik Oostenryk en Slowenië. Die streek beslaan 'n oppervlakte van 7 924 km² en huisves 'n bevolking van 1,2 miljoen. Die administratiewe setel is Triëst (Trieste) in die uiterste suidooste van Friuli-Venezia Giulia.
Friuli-Venezia Giulia is in 1963 as administratiewe streek gevestig en word onderverdeel in vier provinsies – Gorizia, Pordenone, Trieste en Udine. Dit is die vierde kleinste Italiaanse streek na Aosta, Molise en Ligurië.
Die noorde van Friuli-Venezia Giulia is bergagtig, met 'n koeler klimaat; die suidelike Kalkalpe of Dolomiete is 'n belangrike bestemming vir wintersport-entoesiaste. Hier is ski-oorde soos Monte Zoncolan, Tarvisio, Sella Nevea, Forni di Sopra en Piancavallo geleë. Net suid van die Alpereeks het die laer geleë berggebiede tot 'n eersterangse wyn- en landboustreek ontwikkel.
Die sentrale en suidelike dele van die administratiewe streek word deur vlaktes met 'n warm en vogtige klimaat oorheers, met die uitgestrekte strandmeer van Grado langs sy suidkus. Die Carso-plato tussen Triëste en die Dolomiete was gedurende die Eerste Wêreldoorlog die toneel van hewige veldslagte tussen Italiaanse en Oostenryks-Hongaarse magte, met swaar verliese aan albei kante.
Amphimedon paraviridis
Amphimedon paraviridis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Friuli-Venezia Giulia
Die streek word dikwels as 'n kruispad van Romaans-Italiaanse, Germaans-Duitse en Slawiese kulturele invloede beskryf. Dit het historiese en kulturele bande met die Oostenryks-Hongaarse Donaumonargie – so was Triëst vanaf 1382 Oostenryks. Die stad was die belangrikste (en enigste) groot seehawe van Oostenryk-Hongarye. Vanaf 1945 het Joego-Slawië, wat intussen ontbind is, aanspraak gemaak op Triëst en sy omgewing waar 'n Sloweenssprekende minderheid aangetref word. Ná 'n kortstondige periode as Vrye Gebied Triëst is die hawestad in 1954 weer by die Italiaanse staatsgebied ingesluit.
Amphimedon paraviridis
Die spons behoort tot die genus Amphimedon en tot die familie Niphatidae. Die wetenskaplike naam van die spesie is die eerste keer geldig gepubliseer in 1993 deur Fromont.
Friuli-Venezia Giulia
Die streek se ekonomie steun sterk op landbou. Die belangrikste gewasse is mielies, suikerbeet, koring en sojabone. Friuli-Venezia Giulia het daarnaas tot 'n belangrike wynboustreek ontwikkel. Die nywerheidsektor word deur klein- en middelgroot ondernemings oorheers wat chemiese produkte, sy vir die tekstielbedryf, papier en meubels vervaardig. Zanussi, 'n bekende vervaardiger van huishoudelike toestelle wat in 1984 deur die Sweedse onderneming Electrolux oorgeneem is, is in Pordenone, 'n nedersetting in Wes-Frioelië, gesetel.
Geskiedenis
Aquileia is in 452 deur die Hunne-koning Attila ingeneem en gebrandskat. Latere invallers, die Germaanse Lombarde, het in die 6de eeu 'n hertogdom met Cividale as hoofstad in die gebied gevestig wat in die volgende eeu deur 'n nuwe golf invallers, die Aware, vernietig is. Karel die Grote het die streek in die 9de eeu as mark of grensgebied by die Frankiese Ryk ingelyf. Tot 1420, toe Friuli deel geword het van die Republiek Venesië, was dit onder bewind van die Duitse keisers van die Heilige Romeinse Ryk.
Nadat die Republiek Venesië onder die militêre druk van die Franse keiser Napoleon Bonaparte geswig en homself ontbind het, het die streek volgens die Verdrag van Campo Formio onder Oostenrykse bewind gekom. Eers ná die Derde Italiaanse Onafhanklikheidsoorlog is Friuli in 1866 by die nuwe Koninkryk Italië ingesluit – met uitsondering van die provinsie Gorizia wat tot 1919 onder Oostenrykse bewind was.
Joy Westmore
Joy Westmore (gebore 1932) is 'n Australiese aktrise. Sy is bekend vir haar rolle in die rolprent The Odd Angry Shot (1979) en in die televisiereekse Prisoner (1979), Cluedo (1992), en Blue Heelers (1994).
Per aspera ad astra
duimnael|280px|Die embleem van die SA Lumag met die woorde "Per aspera ad astra".
Per aspera ad astra (of, minder algemeen, ad astra per aspera) is ’n gewilde Latynse uitdrukking wat beteken "deur ontberings na die sterre". Dit is onder meer die leuse van die Suid-Afrikaanse Lugmag.
Mohammed Farouk Asvat
Mohammed Farouk Asvat is in 1952 gebore. Sy grootouers is in Indië gebore en kom na Suid-Afrika waar hulle as handelaars in 'n klein Wes-Transvaalse dorp kom bly.
Lewe en Werk
Hier word hy groot en gaan dan na Johannesburg vir verdere studie. Aan die Universiteit van die Witwatersrand kwalifiseer hy as 'n dokter. Hy is aktief betrokke in die stryd teen apartheid en word op 8 November 1973 vir vyf jaar verban en beperk tot Johannesburg weens sy stigting en lidmaatskap van die literatuurgroep Black Thoughts. Ten tyde van sy verbanning word hy deur Amnestie Internasionaal erken as 'n gewetensgevangene. Die verbanning word in 1978 opgehef en hy bekwaam homself in dieselfde jaar as 'n geneesheer aan die Universiteit van die Witwatersrand. Hierna sluit hy nie weer by enige politieke organisasie as lid aan nie, aangesien hy deel wil wees van die bevrydingsproses maar genoegsaam verwyderd daarvan om dit te kan analiseer en kritiseer. Sy politieke aktivisme veroorsaak dat hy menige doodsdreigement ontvang in die periode tussen 1971 en 1995, van beide die regse en linkse kant van die politieke spektrum. Vir twee en 'n halwe jaar na sy kwalifikasie as dokter vind hy dit weens sy politieke rekord onmoontlik om 'n betrekking te bekom. Hy werk in oortreding van sy verbod tot 19 Oktober 1977 by die Zanempilo Gemeenskapsentrum opgerig deur Steve Biko, op welke datum hierdie inrigting deur die owerhede gesluit word. Hier en die Black People’s Community Programmes te Zinyoka in die Oos-Kaap. Sedertdien werk hy by die Northdale, Hillbrow en Coronation hospitale en by die Alexandra Health Clinic. Hy het gewerk as 'n konsultant vir 'n dwelmrehabilitasieprogram, vir 'n weeshuis en vir die Rooikruis en het 'n private praktyk in Kensington in Johannesburg.
Die Black Thoughts groep wat hy stig besoek in 1973 verskeie townships saam met die jazz-groep Dashiki, waar hulle optree en die mense bewus maak van die ongeregtighede onder apartheid. Hy stig ook New Dawn Poets, Vision Publications en Writers’ Forum en werk saam met verskeie politieke, gemeenskaps- en kunstegroepe, soos Vakalisa eKapa, Community Awareness Theatre, Black People’s Convention, South African Students Organisation, Black Community Programmes, die National Forum, die Black Students’ Society, die Institute of Black Research en die Alexanda Arts Centre. Die University of Cape Town Health Care Trust ken in 1979 'n beurs aan hom toe om die sosio-ekonomies-politieke situasie onder apartheid na te vors. Tot 1986 weier die owerhede om aan hom 'n paspoort toe te ken. In hierdie jaar ken hulle 'n baie beperkte reisdokument aan hom toe en beperkte paspoorte word hierna aan hom toegeken om sy studiebeurse op te neem. In 1988 word die Education Opportunities Council Scholarship aan hom toegeken vir verdere studie in Engels aan die Vrije Universiteit van Amsterdam en in 1989 word die Fullbright Scholarship aan hom toegeken vir verdere studie aan die Universiteit van Kalifornië te Berkley in die Verenigde State van Amerika. Benewens sy werk as dokter werk hy ook as 'n vryskutjoernalis en 'n literêre kritikus. Sy openbare optredes is beperk, maar hy tree tog op by die Botsotso Spoken Word Festival in die Markteater in Johannesburg in November 2007, waar hy van sy gedigte voorlees. Hy stig die uitgewer Piquant Publications wat sy vroeëre werk in verwerkte en aangevulde vorm heruitgee, asook twee nuwe digbundels. Hy woon in Johannesburg en is 'n toegewyde Moslem.
Skryfwerk
Sy gedigte spreek van liefde en swaarkry, individualisme, hoogmoed, trots en verraad, menslike en omgewingsprag en die weerstand teen onderdrukking. Hy bewoord dit met ewe groot gemak op liriese en platvloerse wyse, in standaard en slengtaal. Hy skryf hoofsaaklik in Engels, maar sluit wel 'n paar Afrikaanse gedigte (in die tsotsitaal en Kaaps) in sy Engelse digbundels in. Sy debuutbundel, “The time of our lives”, word deur vele uitgewers afgekeur en hy gee dit daarna self uit. Die bundel weerspieël die onstuimigheid en weerloosheid van lewe onder apartheid, sowel as die behoudende krag van die liefde in hierdie tye. “A celebration of flames” sit die trant van sy debuutbundel voort en bevat gedigte oor persoonlike gedagtes, verhoudings, sosiale interaksie en politieke temas. Die bundel is primêr politieke versetpoësie teen die ongeregtighede van apartheid, maar is nie slegs oppervlakkige moralisering en twee-dimensionele anti-apartheidsverklarings nie. Die broederskap en toenadering tussen die United Democratic Front en die swart bewussynsbewegings word aan dieselfde kritiese oog onderwerp, sodat die etiese en morele verklarings oor die totale spektrum weerklink, beide teen die ongeregtighede van die bewindhebbers en van diegene wat hulle teenstaan. So maak hy die deur oop vir ander om ook 'n meer kritiese rol te vertolk, eerder as blinde ondersteuning van die anti-apartheidsbewegings. Hierdie bundel word ook in Amerika uitgegee. In 1987 verower “A celebration of flames” die AA Mutual/Ad Donker-prys. Hy verkies om nie teenwoordig te wees tydens die oorhandiging seremonie van die prys in die Stadskouburg in Johannesburg nie, aangesien hy voel dat hy tussen die mense oor wie hy dig moet wees en hy sien die Stadskouburg as 'n simbool van die apartheidstaat. Die beoordelaars prys die manier waarop hy die komplekse elemente van sosiale en politieke ineenvleg met intens persoonlike verhoudings. “Bra Frooks…” bevat gedigte wat in slengtaal geskryf is en op gevatte, humoristiese, sarkastiese en satiriese wyse die teenstrydighede en emosionele terrein van beide die apartheid en post-apartheid eras uitbeeld. Hierin gebruik hy die taal, stem en logika van die gewone mens op straat om die absurditeit van politieke onderdrukking en sosiale beheer en die skynheiligheid van politieke dogma bloot te stel. Die deursettingsvermoë van mense vasgevang in onderdrukking en hulle vermoë om die snaakse kant te vind en die stiksienigheid van die onderdrukkers word hier treffend vasgevang. “The wind still sings sad songs” en “I dream in long sentences” is bundels met nuwe gedigte.
Sy gedigte word in verskeie tale vertaal en van sy gedigte word opgeneem in Gerrit Komrij se bloemlesing “Die Afrikaanse poësie in 'n duisend en enkele gedigte”, insluitende “Die Gujhajie”. Hierdie gedig, geskryf in Kaaps, handel oor 'n Moslem wat van plan is om na Mekka te gaan sodra hy genoeg geld gespaar het, maar wat intussen sy naweke op die afgebakende apartheidstrande deurbring omdat hy hier meer beskerm voel teen die ongewenste swart mense. Sy gedigte verskyn ook in talle Engelse versamelbundels. In 1980 word sy gedig. “Possibilities for a man hunted by SBs", gekies om Suid-Afrika in die International Portland Review te verteenwoordig.
“Sadness in the house of love” is 'n roman wat tydens apartheid in Kaapstad afspeel. In hierdie onstuimige politieke toestande raak Siddique en Wasiela verlief op mekaar.
Publikasies
§ 1982
§ 1987
§ 2006
§ 2015
§ 2016
§ 2017
§ 2019
Karibiese See
Die Karibiese See (Engels: Caribbean Sea; Frans: Mer des Caraïbes; Haïtiaanse Kreools: lamè Karayib; Jamaikaanse Patois: Kiaribiyan Sii; Nederlands: Caraïbische Zee; Papiaments: Laman Karibe; Spaans: Mar Caribe) is 'n tropiese see in Sentraal-Amerika, suidoos van die Golf van Meksiko. Die water in die see is deel van die Atlantiese Oseaan. Die Karibiese See is genoem na die volk van die Karibe, wat die Spaanse conquistadores op die Klein Antille ontdek het. Christophorus Columbus het die Karibiese See tydens sy tweede reis (1493–1496) bereik. Die Karibiese See vorm saam met die Wes-Indiese Eilande die Karibiese gebied en beslaan 'n oppervlakte van sowat 2 754 000 km².
Die Karibiese See word omring deur die Groot Antille in die noorde, die Klein Antille in die ooste, Suid-Amerika in die suide en Sentraal-Amerika in die weste. In die suidweste word die Karibiese See deur die Panamakanaal met die Stille Oseaan verbind. Die Karibiese See bevat 22 eilandgebiede en grens aan 12 vastelandse lande. Die Río Magdalena en Río Orinoco is van die belangrikste riviere wat in die Karibiese See uitmond.
Die see is ryk aan eilande wat veral gewild is onder Amerikaanse toeriste as gevolg van die tropiese klimaat. Snorkel is een van die gewilde aktiwiteite wat hier beoefen kan word. In die Karibiese See lê die wêreld se tweede langste koraalrif, die Meso-Amerikaanse Koraalrif, wat vir sowat 1 000 km langs die kus van Meksiko, Belize, Guatemala en Honduras streek.
Fratse in die vloot
Fratse in die Vloot is 'n swart-en-wit Afrikaanse rolprent wat in 1958 uitgereik is. Die hoofspelers is Al Debbo en Frederik Burgers wat al as Suid-Afrika se eie "Laurel en Hardy" beskryf is. Debbo en Burgers is destyds geloof vir die "hoë standaard van komedie" wat hulle gestel het. Die regisseur was Pierre de Wet, wat as die vader van die Afrikaanse rolprentbedryf beskou word.
'n DVD van die rolprent is op 6 Mei 2012 saam met die Rapport aan sy lesers versprei.
Genre
Die rolprent is 'n komedie en goeie gesinsvermaak. Dit is geskik vir alle ouderdomsgroepe.
Storielyn
Twee kabaretkunstenaars met vlootuniforms as kostuums doen hulle voor as admirale in die vloot om voorkeurbehandeling te kry. Maar gou is dit duidelik dat dié twee nie veel weet van vlootprosedures nie.
Laurens van der Post
Laurens van der Post (13 Desember 1906 – 16 Desember 1996) was 'n Suid-Afrikaanse skrywer. Hy is in 1906 in die Oranjerivierkolonie gebore. Hy word 'n joernalis en wend hom geleidelik tot die letterkunde toe.
Bayonne
Bayonne (uitgespreek [bajɔn], Baskies: Baiona) is 'n stad in suidwestelike Frankryk in die département van Pyrénées-Atlantiques. Die stad het 'n bevolking van tussen 40 000 en 45 000.
Bayonne was een van die gasheerstede tydens die Rugbywêreldbeker 1991.
Laurens van der Post
Vroeë jare en opvoeding
Hy het sy vroeë kinderjare op die familieplaas deurgebring en 'n voorsmakie gekry vir lees uit die uitgebreide biblioteek van sy vader, wat Homeros en Shakespeare ingesluit het. Sy vader is in Augustus 1914 oorlede. Van der Post het in 1918 aan Grey-kollege in Bloemfontein skoolgegaan. In 1925 het hy sy eerste pos as verslaggewer in opleiding by The Natal Advertiser in Durban aan geneem. In 1926 het hy en twee ander opstandige skrywers, Roy Campbell en William Plomer, 'n satiriese tydskrif genaamd Voorslag (Engels: Whiplash) wat kritiek gelewer het op imperialistiese stelsels, gepubliseer. Dit het net drie uitgawe geduur voordat hy gedwing is om dit te sluit weens die kontroversiële sienings. Later die jaar het hy drie maande saam met Plomer na Tokio en terug op 'n Japanse vragskip, die Kanada Maru, gevaar, 'n ervaring wat boeke in albei jare deur beide skrywers opgelewer het.
In 1927 het van der Post Marjorie Edith Wendt (d. 1995), dogter van die stigter en dirigent van die Kaapstad Orkes, ontmoet. Die egpaar het na Engeland gereis en op 8 Maart 1928 in Bridport, Dorset, getrou. 'n Seun is op 26 Desember 1928 gebore met die naam Jan Laurens (later bekend as John). In 1929 het Van der Post na Suid-Afrika teruggekeer om vir die Cape Times, 'n koerant in Kaapstad, te gaan werk. Hy het begin om hom te vereenselwig met boheemse en intellektuele mense wat gekant was teen J.B.M Hertzog en die wit Suid-Afrikaanse beleid.
Amphimedon queenslandica
Amphimedon queenslandica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Laurens van der Post
Latere lewe
Sy eerste roman, In a Province, het in 1934 verskyn maar hy word eers na die Tweede Wêreldoorlog beroemd. Hy het in Abessinië, die Midde-Ooste en die Verre-Ooste geveg waar hy deur die Japaners gevange geneem is. Sy boek, Venture to the Interior, is in 1952 gepubliseer en het 'n internasionale blitsverkoper geword.